CELEX: 32009R1087
Language: lt
Date: 2009-11-12 00:00:00
Title: 2009 m. lapkričio 12 d. Komisijos reglamentas (EB) Nr. 1087/2009 dėl leidimo endo-1,4-beta-ksilanazės, gautos iš Trichoderma reesei (ATCC PTA 5588), subtilizino, gauto iš Bacillus subtilis (ATCC 2107), ir alfa-amilazės, gautos iš Bacillus amyloliquefaciens (ATCC 3978), fermentinį preparatą naudoti kaip mėsinių viščiukų, ančių ir mėsinių kalakutų pašarų priedą (leidimo turėtojas Danisco Animal Nutrition , juridinis asmuo Finnfeeds International Limited) (Tekstas svarbus EEE)

13.11.2009   
            
            
               LT
            
            
               Europos Sąjungos oficialusis leidinys
            
            
               L 297/4
            
         
      KOMISIJOS REGLAMENTAS (EB) Nr. 1087/2009
   2009 m. lapkričio 12 d.
   dėl leidimo endo-1,4-beta-ksilanazės, gautos iš Trichoderma reesei (ATCC PTA 5588), subtilizino, gauto iš Bacillus subtilis (ATCC 2107), ir alfa-amilazės, gautos iš Bacillus amyloliquefaciens (ATCC 3978), fermentinį preparatą naudoti kaip mėsinių viščiukų, ančių ir mėsinių kalakutų pašarų priedą (leidimo turėtojas „Danisco Animal Nutrition“, juridinis asmuo „Finnfeeds International Limited“)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo endo-1,4-beta-ksilanazės, gautos iš Trichoderma reesei (ATCC PTA 5588), subtilizino, gauto iš Bacillus subtilis (ATCC 2107), ir alfa-amilazės, gautos iš Bacillus amyloliquefaciens (ATCC 3978), fermentinį preparatą naudoti kaip mėsinių viščiukų, mėsinių kalakutų ir ančių pašarų priedą, kuris turi būti priskiriamas priedų kategorijai „zootechniniai priedai“.
            
         
               (4)
            
            
               Tarnyba 2009 m. birželio 17 d. pateiktose nuomonėse (2) padarė išvadą, kad endo-1,4-beta-ksilanazės, gautos iš Trichoderma reesei (ATCC PTA 5588), subtilizino, gauto iš Bacillus subtilis (ATCC 2107), ir alfa-amilazės, gautos iš Bacillus amyloliquefaciens (ATCC 3978), fermentinis preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir kad naudojant šį preparatą gerėja gyvūnų savybės. Tarnyba nemanė, kad reikia nustatyti specialius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šiame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. lapkričio 12 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2009) 1154, p. 1, ir EMST leidinys (2009) 1156, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a10
               
               
                  „Danisco Animal Nutrition“ (juridinis asmuo „Finnfeeds International Limited“)
               
               
                  Endo-1,4-beta-ksilanazė
                  EC 3.2.1.8
                  Subtilizinas
                  EC 3.4.21.62
                  Alfa-amilazė
                  EC 3.2.1.1
               
               
                  
                               
                           
                           
                              Priedo sudėtis:
                              Endo-1,4-beta-ksilanazės, gautos iš Trichoderma reesei (ATCC PTA 5588), subtilizino, gauto iš Bacillus subtilis (ATCC 2107), ir alfa-amilazės, gautos iš Bacillus amyloliquefaciens (ATCC 3978), preparatas, kurio mažiausias aktyvumas esant
                           
                        
                               
                           
                           
                              kieto pavidalo:
                              
                                           
                                       
                                       
                                          endo-1,4-beta-ksilanazė 1 500 U (1)/g
                                       
                                    
                                           
                                       
                                       
                                          subtilizinas (proteazė) 20 000 U (2)/g
                                       
                                    
                                           
                                       
                                       
                                          alfa-amilazė 2 000 U (3)/g
                                       
                                    
                        
                               
                           
                           
                              Veikliosios medžiagos apibūdinimas:
                              Endo-1,4-beta-ksilanazė, gauta iš Trichoderma reesei (ATCC PTA 5588), subtilizinas, gautas iš Bacillus subtilis (ATCC 2107), ir alfa-amilazė, gauta iš Bacillus amyloliquefaciens (ATCC 3978)
                           
                        
               
                  Mėsiniai viščiukai
               
               
                  —
               
               
                  Endo-1,4-beta-ksilanazė 187,5 U
                  Subtilizinas 2 500 U
                  Alfa-amilazė 250 U
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laikymo laiką ir stabilumą granuliuojant
                           
                        
                              2.
                           
                           
                              Naudoti pašaruose, kuriuose daug nekrakmolinių polisacharidų (ypač beta-gliukanų ir arabinoksilanų), pvz., kurių sudėtyje yra daugiau kaip 40 % kukurūzų
                           
                        
                              3.
                           
                           
                              Sauga: tvarkant produktą reikia dėvėti kvėpavimo takų apsaugos priemones, akinius ir pirštines
                           
                        
                              4.
                           
                           
                              Turi būti sukurtas tinkamas tikrinimo metodas
                           
                        
               
                  2019 m. gruodžio 3 d.
               
            
                  Antys
               
               
                  Endo-1,4-beta-ksilanazė 75 U
                  Subtilizinas 1 000 U
                  Alfa-amilazė 100 U
               
            
                  Mėsiniai kalakutai
               
               
                  Endo-1,4-beta-ksilanazė 300 U
                  Subtilizinas 4 000 U
                  Alfa-amilazė 400 U
               
            
         (1)  1 U endo-1,4-beta-ksilanazės – fermento, kuris, esant pH 5,3 ir 50 °C, iš skersinio ryšio avižų speltos ksilano atpalaiduoja 0,5 μmol redukuojančio cukraus (ksilozės ekvivalentai) per minutę, kiekis.
      
         (2)  1 U subtilizino – fermento, kuris, esant pH 7,5 ir 40 °C, iš kazeino substrato atpalaiduoja 1 μmol fenolio junginio (tirozino ekvivalentai) per minutę, kiekis.
      
         (3)  1 U alfa-amilazės – fermento, kuris, esant pH 6,5 ir 37 °C, iš vandenyje netirpaus skersinio ryšio krakmolo polimero substrato atpalaiduoja 1 μmol gliukozido junginių per minutę, kiekis.